Document ID: 32005D0266

Title and Content:
ΑΠΌΦΑΣΗ ΤΟΥ ΣΥΜΒΟΥΛΊΟΥ της 16ης Μαρτίου 2005 για τροποποίηση της απόφασης 1999/70/ΕΚ σχετικά με τους εξωτερικούς ελεγκτές των εθνικών κεντρικών τραπεζών όσον αφορά τους εξωτερικούς ελεγκτές της Banco de Portugal (2005/266/ΕΚ) ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ, Έχοντας υπόψη: το πρωτόκολλο σχετικά με το καταστατικό του ευρωπαϊκού συστήματος κεντρικών τραπεζών και της Ευρωπαϊκής Κεντρικής Τράπεζας που προσαρτάται στη συνθήκη για την ίδρυση της Ευρωπαϊκής Κοινότητας, και ιδίως το άρθρο 27 παράγραφος 1, τη σύσταση ΕΚΤ/2005/3 της Ευρωπαϊκής Κεντρικής Τράπεζας (καλούμενης εφεξής ΕΚΤ), της 11ης Φεβρουαρίου 2005, προς το Συμβούλιο της Ευρωπαϊκής Ένωσης σχετικά με τους εξωτερικούς ελεγκτές της Banco de Portugal (1), Εκτιμώντας τα ακόλουθα: (1) Οι λογαριασμοί της ΕΚΤ και των εθνικών κεντρικών τραπεζών του Ευρωσυστήματος πρέπει να ελέγχονται από ανεξάρτητους εξωτερικούς ελεγκτές, τους οποίους συνιστά το διοικητικό συμβούλιο της ΕΚΤ και εγκρίνει το Συμβούλιο της Ευρωπαϊκής Ένωσης. (2) Σύμφωνα με πρόσφατη τροποποίηση της πορτογαλικής νομοθεσίας ο έλεγχος των λογαριασμών πρέπει πλέον να διενεργείται αποκλειστικά από εγκεκριμένους ορκωτούς ελεγκτές («revisores oficiais de contas»). Το διοικητικό συμβούλιο της ΕΚΤ συνέστησε ως εκ τούτου στο Συμβούλιο της Ευρωπαϊκής 'Ενωσης να εγκρίνει την αντικατάσταση της PricewaterhouseCoopers - Auditores e Consultores, Lda. ως εξωτερικών ελεγκτών της Banco de Portugal από την PricewaterhouseCoopers & Associados - Sociedade de Revisores Oficiais de Contas, Lda., καθώς οι πρώτοι δεν έχουν την ιδιότητα εγκεκριμένων ορκωτών ελεγκτών. (3) Το διοικητικό συμβούλιο της ΕΚΤ συνέστησε να παραμείνει αμετάβλητη η διάρκεια της θητείας των εξωτερικών ελεγκτών. (4) Είναι σκόπιμο να ακολουθηθεί η σύσταση του διοικητικού συμβουλίου της ΕΚΤ και να τροποποιηθεί αναλόγως η απόφαση 1999/70/ΕΚ του Συμβουλίου, της 25ης Ιανουαρίου 1999, σχετικά με τους εξωτερικούς ελεγκτές των εθνικών κεντρικών τραπεζών (2), ΑΠΟΦΑΣΙΖΕΙ: Άρθρο 1 Στο άρθρο 1 της απόφασης 1999/70/ΕΚ, η παράγραφος 10 αντικαθίσταται από την ακόλουθη: «10. Οι PricewaterhouseCoopers & Associados - Sociedade de Revisores Oficiais de Contas, Lda. εγκρίνονται ως εξωτερικοί ελεγκτές της Banco de Portugal από το οικονομικό έτος 2004 και εφεξής, για ανανεώσιμη περίοδο ενός έτους». Άρθρο 2 Η παρούσα απόφαση κοινοποιείται στην ΕΚΤ. Άρθρο 3 Η παρούσα απόφαση δημοσιεύεται στην Επίσημη Εφημερίδα της Ευρωπαϊκής Ένωσης. Βρυξέλλες, 16 Μαρτίου 2005.

Classification Labels:
1070
321

Label Descriptions:
{"1070": "Λογιστική", "321": "ΕΠΙΧΕΙΡΗΣΕΙΣ ΚΑΙ ΑΝΤΑΓΩΝΙΣΜΟΣ"}

EuroVoc IDs (Original): 5283
122
2510
2106
54
4590
1163
912
1451
2200

EuroVoc IDs (Expanded): 5283
122
2510
2106
54
4590
1163
912
1451
2200

Dataset Source: meu

Split: train